Työ- ja perhe-elämän yhteensovittamista koskevien säännösten toimivuutta arvioiva työryhmä

Asettaminen	
	Työministeriö on tänään  tekemällään päätöksellä asettanut kolmikantaisen työryhmän arvioimaan työ- ja perhe-elämän yhteensovittamista koskien säännösten toimivuutta.	

Toimikausi	
	1.3.2005 - 31.10.2005  	

Tausta	
	-	

Tavoitteet	
	-	

Tehtävä	
	Työryhmän tehtävänä on arvioida työsopimuslain perhevapaasäännösten toimivuutta kaikkien osapuolten kannalta. Tavoitteena on kehittää perhevapaalainsäädäntöä siten, että molemmat vanhemmat voisivat nykyistä paremmin käyttää oikeuttaan perhevapaisiin ja että perhevapaiden käyttö jakaantuisi nykyistä tasaisemmin naisten ja miesten kesken.

Perhevapaasäännösten kokonaistarkastelun yhteydessä säännösten vaikutuksia tulee selvittää hallituksen tasa-arvo-ohjelman kirjausten mukaisesti muun muassa yksinhuoltajaperheiden, lapsestaan erillään asuvan vanhemman, adoptiovanhempien ja samaa sukupuolta olevien vanhempien kannalta. Mahdollisuutta ulottaa osittainen hoitovapaa alle 10-vuotiaiden lasten vanhempiin tulee selvittää hallitusohjelman kirjauksen mukaisesti. Tasa-arvo-ohjelman mukaisesti on niin ikään selvitettävä keinoja työn ja perheen yhteensovittamiseen yli pikkulapsivaiheen, kuten omien iäkkäiden vanhempien hoitamiseksi.

Työryhmän tulee tarkastella työ- ja perhe-elämän yhteensovittamiseen liittyviä kysymyksiä ottaen työsopimuslain perhevapaita koskevien säännösten ohella huomioon myös muut raskaana olevien ja perhevapaita käyttävien työntekijöiden asemaa sääntelevät työoikeudelliset normit. Työryhmän tulee selvittää tasa-arvovaltuutetun aloitetta lisätä työsopimuslakiin säännös, jossa kielletään määräaikaisen työsopimuksen uusimatta jättäminen työntekijän raskauden perusteella.

Koska Suomen työmarkkinat ovat segregoituneet, perhevapaiden käytöstä työnantajalle aiheutuvat kustannukset eivät jakaudu tasaisesti. Työryhmän tehtävänä on tehdä selvityksiä mahdollisuuksista edelleen tasata perhevapaiden käytöstä työnantajille ja eri sektoreille aiheutuvia kustannuksia.

Organisointi	
		Puheenjohtaja Tarja Kröger, lainsäädäntöneuvos, työministeriö 	
		Jäsenet:	
		Anja Kairisalo, hallitusneuvos, sosiaali- ja terveysministeriö 	
		Jouni Varanka, erikoistutkija, sosiaali- ja terveysministeriö 	
		Suvi Onninen, etuuspäällikkö, Kansaneläkelaitos 	
		Markus Äimälä, varatuomari, Elinkeinoelämän keskusliitto EK 	
		Antti Hakala, työmarkkinalakimies, Kunnallinen työmarkkinalaitos 	
		Pirkko Janas, työmarkkinalakimies, valtiovarainministeriö 	
		Risto Tuominen, lainopillinen asiamies, Suomen Yrittäjät ry 	
		Mirja Janérus, sosiaalipoliittinen sihteeri, Suomen Ammattiliittojen Keskusjärjestö 	
		Riitta Työläjärvi, asiamies, Toimihenkilökeskusjärjestö STTK ry 	
		Jaana Meklin, lakimies, Akava ry 	
		Sihteeri Seija Jalkanen, hallitussihteeri, työministeriö 	
		
	Työryhmän tulee työssään kuulla tarvittavassa laajuudessa asiantuntijoita.	

Kustannukset ja rahoitus	
	mom. 34.01.21	

	Työministeri	Tarja Filatov	

	Johtaja	Matti Salmenperä	

LIITTEET	
	-	

JAKELU	
	päätöksessä mainitut	

TIEDOKSI	
	kirjeessä mainitut